     พิเป็นร้านคนดัง เซเล็บ ดารา เราก็ต้องอยากลองเป็นธรรมดาค่ะ ได้ข่าวว่าเป็นร้านมาหลายปี ก็ยังไม่ได้ทดลองสักที วันนี้ต้องจัดสักหน่อย 

พิกัดร้าน:
     ร้านนี้อยู่ตรงต้นมะม่วง (คนเพชรจะเรียกว่าต้นมะม่วงค่ะสำหรับย่านนี้) หากเริ่มจากโรงเรียนเทคนิค ให้ขับเหมือนจะไปบิ๊กซี ก่อนถึง 3 แยก จะเห็นร้านนี้อยู่ซ้ายมือค่ะ จอดรถข้างฟุตบาทได้เลยค่ะ จอดได้ 2 ฝั่งถนนนะคะ 

เมนูวันนี้:
     - นมเมล่อน ถ่ายรูปออกมาสีกลืนกับผ้าปูโต๊ะเชียว รสออกนมๆกลิ่นเมล่อน หวานน้อย ปั่นละเอียดค่ะ 

     - น้ำแดงอิตาเลี่ยนโซดา เมนูนี้สีตัดกับโต๊ะหน่อย เครื่องดื่มซ่าสดชื่น หวานซ่า คนให้เข้ากันก่อนทาน อากาศร้อนๆ เมนูโซดาทั้งหลายก็ทำให้รู้สึกสดชื่นดีเหมือนกันนะคะ 

     - เอสเพรสโซ่ร้อน ใช้เมล็ดของ Bon รึเปล่าไม่แน่ใจ แต่แก้วเป็นของ Bon Cafe ค่ะ เอสเพรสโซ่รสเข้ม แบบเรียวๆ ไม่ใส่ไซรัป ชอบนะคะ มาในปริมาณที่ถูกตามเอสเพรสโซ่เลย ตาสว่างแน่คืนนี้ แก้วนี้หอมเมล็ดดีด้วยค่ะ 

     - สตอว์เบอร์รี่โยเกิร์ตปั่น เดาว่าไม่น่าจะเป็นสตอว์เบอร์รี่สด เพราะกัดแล้วไม่มีเศษเมล็ดเลย แต่ก็หวานเย็นชื่นใจตามปกติ ไม่เปรี้ยวเท่าไหร่ค่ะ กลมกล่อมอยู่นะ 

     - สปาเก็ตตี้คาโบนาร่า จัดจานได้ดีทีเดียว ม้วนเบคอนเป็นเหมือนดอกกุหลาบและปักใบออริกาโน่เป็นใบไม้ การจัดจานสวยทำให้อาหารดูน่าทานมากยิ่งขึ้น สำหรับรสชาติก็อร่อยเลยค่ะ ไม่เลี่ยนมาก เบคอนในปริมาณเยอะพอสมควรเลย เส้นไม่เลอะ ต้มเส้นสุกกำลังดี จานนี้โอเคเลยค่ะ 

     ร้านพี่ป๋อ ก็ต้องมีรูปพี่ป๋อและและภรรยาเต็มร้าน ดูน่ารักมาก เหมือนรูปถ่ายพรีเวดดิ้ง และมีรูปผลงานการแสดงบ้าง ร้านจัดดูสบายตา โทนสีฟ้าอมเขียว สดใส สีออกสว่าง ไปช่วงเที่ยง คนเต็มร้าน ต้องรอพนักงานมาเก็บโต๊ะเลยค่ะ ถือว่าคนมาไม่ขาดสายในช่วงเทศกาลที่ผ่านมา สำหรับระดับราคาจะเป็นราคาเดียวกับอาหารในกรุงเทพฯ อาจจะถือว่าราคาสูงในต่างจังหวัดสักหน่อย แต่ก็รองรับนักท่องเที่ยวได้ค่ะ อาหารก็ใช้ได้อยู่ หลบร้อนมาดื่มเครื่องดื่มเย็นๆ ที่นี่ได้นะคะ ^^